Случаят Джийн | Аборти | Църква и общество | Показалец\nОтиде си от този свят най-възрастният монах в Сърбия\nЗа първи път патриарх Неофит отправя обръщение за всяка от неделите на Великия пост\nФредерика Матюз-Грийн, превод от англ. Цветан Биюков\nДжийн бе изоставена от гаджето си - нещо, което продължава да я изумява и наранява. Сега не знае накъде да поеме. Страхува се да каже на родителите си: представя си как лицето на майка й ще се сгърчи от мъка, а баща й ще й обърне гръб от срам. Шефът й преди време бе намекнал, че справянето с работата на служителка, която забременее, ще се държи под око особено строго. Собственикът на сградата пък ясно бе заявил как там децата не са никак добре дошли.\nТя не става от леглото си сутрин, бори се с пристъпите на гадене, хлипа в шепи и се чувства крайно изплашена и самотна. Бебето, което расте вътре в нея, изглежда като зъл натрапник, като злокачествен тумор, който безочливо се уголемява ден след ден. Скоро ще стане очевидно и всички ще разберат – и в офиса, и в църквата, и в кварталния магазин – и тя ще се превърне в обект на съжаление, в обект на презрение и за вечни времена – в обект на клюки.\nОколо четири хиляди пъти на ден истории като тази на Джийн завършват на гинекологичния стол за аборти. Въпреки това, вече над двадесет години битката за абортите се води на ярко осветената сцена на политическата власт, откъсната от тези лични истории на мъка и загуба.\nИ двете страни имат стратегически причини да игнорират личните, заплетени истории на жените. Привържениците на правото на живот виждат главната си роля в защитата на нероденото дете и така жената автоматично става враг. Зад кулисите движението за подпомагане на бременните протягаше и продължава да протяга ръка на жени, изпаднали в беда, но работата му не се представя обстойно в реториката на движението. Вместо това по подиумите, демонстрациите и в телевизионните студия мнозина свеждат ситуацията на жените до нещо банално.\nНякои противници на аборта укоряват жените, че използват абортите като “противозачатъчно средство”, сякаш жената лекомислено избира тази гротескна алтернатива измежду набора от методи за преди и след зачатието. Малцина са тези, които съзнателно ще се откажат от презерватива в полза на нещо толкова болезнено, мъчително, сърцераздирателно и стотици пъти по-скъпо. Обвиняват я, че иска аборт само “за удобство”, сякаш суматохата на бременността и раждането, която завинаги променя живота ти, е просто незначително неудобство. Дори смяната на спукана гума в дъждовна нощ е по-голямо неудобство, отколкото повечето от нас могат да понесат с достойнство. Някои отбелязват презрително, че жената иска да абортира само защото не желае да си провали кариерата или да промени житейските си планове, но дори и един кратък опит да си се представим безпомощни пред нещо, което ще провали кариерата ни и ще промени живота ни, може да се окаже доста отрезвяващ. В процеса на споровете бе лесно да се защитава бебето и да се очерня жената. Но колкото повече настоявахме, че правата на бебето са по-важни от правата на жената, толкова повече я карахме да се чувства притисната и изоставена. Така само подсилвахме посланието, което опонентите ни й нашепваха: твоят враг е бебето, а противниците на аборта издигат правата на врага ти над твоите. И съпричастните хора, които можеха да й осигурят аборт, започваха да изглеждат като единствените й приятели. А когато се обръщаше към състраданието на тази съпричастност, тя взимаше със себе си и бебето.\nНо и активистите на движението за свободния аборт не бяха много по-заинтересовани да извадят наяве женските истории. Абортът се пласираше като въпрос на граждански права – като славна прокламация за автономност и власт. Съществуваше огромната опасност ако жената проговори за личното си изживяване, да се разкрие, че то я наскърбява. Защитниците на аборта искаха да изобразят избора на жената като сериозен и труден, но ако някой директно й зададеше очевидния въпрос – “Ако е толкова освобождаващо, защо е толкова тежко?” – тя можеше да изтърси “Защото знам, че убивам бебето си.”\nИсториите на жените можеха също така да разкрият, че абортът често не е свободен избор, а натрапен избор, който е била принудена да направи под заплахите или студенината на любимия или на родителите си. Това логично ще доведе абортът да се възприема не като победа, а като капитулация. А жените няма да изгарят от желание да демонстрират по улиците с плакати, на които пише: “Горда съм, че се предадох и убих бебето си, за да запазя гаджето си.”\nИ накрая идва и уронващата истина, че все по-незначителен брой аборти се правят поради сериозни причини като изнасилване, инцест или за да се спаси живота на жената. Повечето се извършват поради заплетени лични причини, които няма да са достатъчно основателни за пред традиционното американско семейство. Абортът се представяше като изолирано житейско събитие, избирано след безпристрастно размишление. В тази прокламация, подпряла брадичка с пръст, елегантно облечената дама сякаш изучаваше менюто с десертите: Шоколадов мус или крем карамел? Да направя аборт или да родя? Но много по-често “изборът” на аборт представляваше просто още един признак на живот, в който твърде малко неща се избират съзнателно, твърде малко неща са под контрол.\nПонякога хиперболата за “аборт за удобство” се оказваше неудобно правдива: има жени, които не искат да надебелеят, които не искат да напуснат дискотеката, който не искат да изпуснат новия модел бански следващото лято. Една клиника за аборти в Балтимор избра за рекламата си в Жълтите страници снимка, на която явно са разчитали да им спечели клиентки: гъвкава млада жена в червено трико, която си завързва маратонките. Искаш да си елегантна? Абортирай!\nС напредването на битката за абортите позициите се доизостриха: жените срещу ембрионите в схватка на живот и смърт. Разбира се, коя да е политическа битка налагаше такива ясно дефинирани лагери и всяка страна продължи да се бори за своята справедливост за сметка на другата. Досъщ като в шоуто на Пънч и Джуди – майката и детето се млатят на сцената, докато невидими ръце ги управляват отдолу.\nНо няма нормално общество, в което майката и нероденото й дете да се третират като смъртни врагове. Когато биват насъсквани така едни срещу други като съперници в боксов ринг, нещо не е наред с цялата картинка. Със сигурност всяко общество, което превръща майката и детето във врагове, бавно се самоубива. Това е вярно както в буквален смисъл – коя здрава популация на бозайници убива преднамерено собственото си поколение? – така и в символичен смисъл. Когато институционализираме насилственото изтръгване на детето от майчината утроба, ние упражняваме насилие върху нещо обезпокояващо близко до сърцето на човешката история. Там, където жените убиват неродените си деца, всяка по-низша любов става още по-незначителна.\nКогато обстоятелствата карат една жена да се чувства толкова отчаяна, че убиването на собственото й дете й се струва единственият възможен начин да оцелее, тогава проблемът не е вътре в тялото й, а извън него. Абортът адаптира женското тяло към враждебното обкръжение, заобикаляйки проблемите, без да ги реши. Когато тя отново забременее, или когато сестра й или дъщеря й забременеят, тогава същият съкрушителен натиск пак ще е налице и ще претендира за нов аборт. Потокът от жени в клиниките за аборти остава постоянен – приблизително над четири хиляди на ден. Това е такава невъобразима хирургическа епидемия, че можем да се справим с нея единствено като я игнорираме.\nВсъщност, игнорирането й очевидно се превръща в предпочитаната алтернатива. Провежданите през последните няколко години допитвания демонстрират убедеността на повечето американци, че абортът е убийство на дете. По отношение на това реториката на противниците на абортите е сторила като че ли всичко, на което е била способна.\nНапример, на конференцията на Националната лига за право на аборт през 1989 г. анкетьорът Харисън Хикман се оплака: “Нищо досега не е нанасяло толкова вреда на каузата ни, колкото развитието на технологиите, което позволи да се заснима развиващия се плод, тъй като хората сега говорят за него по много по-различен начин, отколкото преди петнадесет години. Те говорят за него като за човешко същество – нещо, за което нямам лесен отговор как да се обезврежда.”\nДопитванията потвърждават опасенията на Хикман. От края на осемдесетте насам те неизменно документират убеждението на американците, че животът в утробата е бебе и дори склонността им да твърдят, че е грешно този живот да се отнема. Седемдесет и шест процента от участвалите в допитване на “Галъп” от 1990 г. са били съгласни, че “абортът е отнемане на човешки живот”. През 1992 г. 73% от анкетираните от “Команд Рисърч” са заявили, че плодът е човешко бебе и “убийството винаги е нещо лошо”. През 1989 г. в допитване на “Лос Анджелис Таймс” 57% са нарекли аборта “убийство”, термин, който дори някои предпазливи противници на аборта отхвърлят като юридически неточен.\nСтратегията “Това е бебе!” се оказа успешна. Когато противниците на аборта кажат на Америка за пореден път, че животът в утробата е дете, те вече отговарят на въпрос, който никой не задава.\nПарадоксът е в това, че дори и мнозинството да нарича аборта “убийство”, това е вид убийство, което те искат да се запази легално. Същото горецитирано допитване на “Галъп” сочи как 63% от отговорилите са заявили, че федералното правителство не трябва да има глас в решението за абортите. Седемдесет и един процента в допитването на “Команд Рисърч” са се обявили против това обществото да решава дали една жена трябва да направи аборт. А в допитването на “Лос Анджелис Таймс” една четвърт от тези, които “по принцип подкрепят аборта” в същото време са били склонни да го нарекат “убийство”.\nТова двойнствено отношение притеснява активистите и от двата полюса. Докато и двата лагера биха предпочели идеологически чиста победа, обикновените граждани изглеждат склонни да толерират такова колебливо примирие, стига да не им се налага да мислят прекалено много за него.\nТова бе и гениалното в лозунга на защитниците на абортите: “Оставете жената да реши”. След десетилетия неприятна борба, която ставаше все по-затлачена, повечето хора просто искат проблемът да изчезне. “Оставете жената да реши” дава на хората позволението да направят онова, което наистина искат да направят – да обърнат гръб на проблема, без да се налага да заявяват позиция.\nАктивистите на свободния аборт мъдро бяха разбрали, че няма да успеят да убедят повечето от американците да одобрят абортите, затова се бяха прицелили в следващата най-добра възможност. Що се отнася до практическите резултати, тази победа е също толкова добра, колкото и всяка друга победа, тъй като оставя всичко под властта на “Роу срещу Уейд”.\nИ тъй, докато никоя от страните не успя да превърне програмата си в общовалиден федерален закон, очерталият се консенсус на средата бе абортът да се толерира като едно необходимо зло, заобиколено от загражденията на родителско съгласие, период на изчакване и така нататък. Тези заграждения, колкото и да са необходими, всъщност могат като страничен ефект да направят аборта по-приемлив. Щатските закони за алкохола в цялата страна регулират най-общо кога, къде и как да се продава алкохол, но не ограничават възрастните да купуват толкова, колкото си поискат. Тези закони създават на обществото усещането, че консумацията на алкохол е донякъде под контрол. Регулиращите закони за абортите може да имат същото въздействие.\nПротивниците на аборта няма да могат да преодолеят тази задънена улица, като наблягат върху човешката природа на нероденото – както бе отбелязано по-горе, това е въпрос, който никой не задава. Но има един въпрос, който се задава. И той е: “Как можем да живеем без това?” Проблемът не е нравствен, а практически: в този разсипан и олюляващ се свят, където от жените се очаква да бъдат едновременно на сексуално разположение и да градят кариери, непланираната бременност изглежда едновременно неизбежна и катастрофална. Да се промени всичко друго е прекалено трудно; много по-лесно е да бъде променена жената.\nХората в действителност не харесват абортите, но не могат да намерят никакъв друг изход. Те упорито ще се противопоставят на прокарването на закон против аборта, докато не бъдат убедени, че няма да настане абсолютен хаос, ако се приеме такъв закон. Те се нуждаят от сигурност, че непланираната бременност може да се разреши по начин, който утвърждава живота, без да се разрушава и без друго крехкият социален ред.\nЗа да се отговори на този въпрос, за да се покаже, че можем да живеем без аборти, трябва се опитаме да си представим как би изглеждала Америка без аборти. Какво ще правят тогава жените, вместо да абортират? Какви промени може да изисква това в сексуалните връзки и брака? В процедурите по осиновяване? В училищата и работните места? В отглеждането на деца?\nЗапочнах проучването с очакването, че ще успея да съставя удобен списък с проблемите, които трябва да се разрешат. Въпреки това, след прегледа на данните от различните източници достигането до какъвто и да е ясен консенсус се оказа невъзможно. За аборта рядко имаше една единствена, непреодолима и практическа причина. Налице почти винаги беше комплексен набор от проблеми, които засягаха както материалното положение на жената, така и емоционалното й състояние.\nДокато слушах подробните описания на жените за тяхното положение при събиранията ни в групичките за обсъждане, се появи изненадващ общ мотив. В почти всички случаи абортът е бил предприет, за да се удовлетвори чувство на задължение към друг човек – родител или гадже. Предположението ми, че решенията за аборт са били подтиквани от практически проблеми – храна, подслон, бедност, дрехи – не се потвърди. Вместо това жената се бе чувствала обвързана с това да угоди или защити някой друг човек и абортът е бил цената, която й се е струвало, че трябва да плати.\nРеториката на защитниците на свободния аборт представя решението за аборт в светлината на автономността. Жената действа сама, и избира за себе си онова, което ще й създаде най-големи възможности. Това си е нейното тяло, нейният живот, нейното право да решава, и това не засяга никого другиго.\nТази реторика представя една освободена, разкрепостена и свободна жена, но жените, с които беседвахме, казваха, че вместо това са се чувствали изолирани, застрашени и тъжни. Към този избор ги бяха подтиквали самотата и страхът от изоставяне, принудително издокарани в одеждите на избора от първо лице единствено число.\nИзолационистката реторика не успява да представи действителната ситуация. Жената, която обмисля дали да не направи аборт, не се чувства автономна, а оплетена в мрежите на взаимоотношения, които по един или друг начин впримчват и ограничават решенията й. Тя не е свободна да избере какво да прави, така, както би избрала определен шоколадов бонбон от кутията. Изборът й ще прокънти през живота на много хора и тя се страхува да не предизвика гняв или болка. Естествено, големите сновящи около нея хора, й изглеждат много по-заплашително, докато малкото зависимо човече в утробата й упражнява по-силна и по-настойчива претенция към първичните й задължения.\nКогато жените описват чувствата си по време на ранната бременност, те често ги окачествяват като усещане за зависимост. Много жени казват, че са се чувствали объркани и съкрушени и им е било трудно да мислят ясно или да си представят следващите си стъпки. При описване решението си за аборт, те споделят: “Чувствах се водена като агне на заколение. Оставих други хора да се разпореждат с живота ми, защото се чувствах извън контрол.” Без значение дали тази зависимост се изостря от хормоналните флуктуации по време на бременността, или се дължи на импулс да се пестят сили и енергия за общото гнездо, или просто е поради трудната и объркана ситуация, но когато тази безпомощност вземе надмощие, жените са склонни да следват чужди съвети.\nРазбира се, тези чужди хора, независимо дали става въпрос за приятели или близки, вероятно не искат да навредят на жената – точно обратното. За тях е очевидно, че бременността причинява на жената това страдание и най-сигурният начин да й се помогне, е тя да се отърве от нея. Продължаването на бременността само ще донесе нови проблеми, които все повече и повече ще променят живота й, но от които абортът може да я отърве веднага. Вярват, че да й помогнат - това означава да я окуражават съчувствено, докато тя извърши единственото разумно според тях нещо. Като й помагат да преодолее колебанието, като я уверяват, че това е най-правилната постъпка, те вярват, че й оказват най-добрата възможна подкрепа.\nОнова, което не може да се забележи отвън, е дълбоката привързаност, която тя чувства към собственото си дете, привързаност, която изглежда мъглива и смътна, дори за нея. Но все пак това е първичната връзка между тях. Ако не беше така, абортът нямаше да е по-труден от махане на сливиците. Но тази тайна, невидима връзка е радикална по силата си, защото е част от майчината любов, необходима за продължаването на човешкия род. Никой извън тялото й не може да го разбере.\nПо време на непланираната бременност има много практически проблеми за разрешаване. Но изглежда първостепенната нужда е да се изградят връзки с други хора – хора, на които тя ще може да се опира по време на предстоящите трудни месеци. Това не може да е повърхностна или безлична подкрепа. Жените в групите за обсъждане често казваха: “Само ако имаше някой, на когото да можех да разчитам, че ще стои до мен” – и наблягат на това, че имат предвид човек, на когото наистина може да се разчита, някой, който ще се грижи лично за тях и който няма да ги изостави.\nРеториката на защитниците на абортите оставя жената самотна, утешавана единствено от властта си да убива. За да се преодолеят силите, които я тласкат към тази трагедия, трябва да разбием черупката на изолацията й, като превърнем нейните проблеми в наши, изграждайки концентрични кръгове на подкрепа от двойката майка-дете – навън към цялото общество. Първата естествена връзка е със собственото й дете; към тази двойка добавяме бащата на детето, за да се образува най-малката единица в семейството на човешкия род; след това кръговете се разпространяват нататък, за да включат родителите на младата двойка, работодателите им или работещите в училището, или вероятни осиновители. Дори и някой непознат – например приятелски настроен доброволец в центъра за подпомагане на бременни – може да се окаже достатъчно човешка връзка, за да й даде надежда, а тези връзки застилат пътя към възможността да й се даде и помощ.\nПриятелите на Джейн се тревожат. Обаждат се един на друг по телефона, възмутени от всичката тази неправда. Онзи мръсник просто си тръгна и остави бедната Джейн да страда. Сега няма друга алтернатива. Колкото и да е тъжно, тя трябва да направи аборт.\nБарбара се наема да отведе Джейн до клиниката, като я държи за ръката и й подава салфетки. Още преди да спрат, тя вижда на тротоара активисти против абортите да раздават брошури. Гледката я поразява. Как някой може да бъде толкова безсърдечен? Не знаят ли, че тя вече е достатъчно разстроена, че е страдала достатъчно покрай това решение?\nБарбара паркира колата до бордюра и минава от другата страна, за да отвори вратата и да поеме треперещата ръка на Джейн, която не може да излезе сама. Приближава жена от движението против абортите: “Не е нужно да го правите. Можем да ви помогнем. Бихте ли прочели тази брошура?” Точно под снимката на майка с дете е отпечатан телефонът на центъра за подпомагане на бременни.\nКакво ще стане по-нататък?\nОткъс от книгата "истински избор"\nАко желаете да прочетете и предговора към книгата, вижте "Абортът като избор"\nТема: Абортът - улица без изход\nВместо увод: Как Тивериополски\nепископ Тихон се оказа дъновист\n"от първи дъх"\nMонах Михаил Хаджиантониу:\n> Откраднато покаяние\n> Къде отиват децата след аборт?\nУбий го, няма кой да реве за него\n> Абортът като избор\n> Случаят Джийн\nМитрополит Антоний Сурожки:\nОт момента на зачатието зародишът вече е човек\nсвещ. Петър Цанков:\nАбортът е узаконено убийство\nсвещ. Йордан и презвитера Йорданка Василеви:\nРадостта да станеш родител (слайд филм)\nПредишна статия от категорията Митрополит Антоний Сурожки: От момента на зачатието зародишът вече е човек\nСледваща статия от категорията Абортът като избор\nКратък адрес на настоящата публикация: https://dveri.bg/a88f\nПоетика на плача в житията на св. Сава


Великобритания ще контролира Google и Facebook | Клуб 'Z'\nВластите са обезпокоени, че и двете компании имат толкова мащабен достъп до данни, че нямат конкуренти\n20.12.2019, 17:16 ч.\nпоследна редакция 20.12, 17:17 ч.\nБританското правителство ще създаде догодина технологичен регулатор, за да контролира компании като "Фейсбук" (Facebook) и "Гугъл" (Google) след напускането на ЕС, информира в. "Файненшъл таймс", позовавайки се на източници, съобщава БТА.\nРегулаторният орган ще има правомощието да въвежда редица нови правила, включително задължителен кодекс за поведение на най-големите компании в сектора и по-широк достъп на потребителите до данни.\nТова решение, според публикацията, се основава на международното аналитично проучване, направено по инициатива на Джейсън Фърман, главен икономически съветник на бившия президент на САЩ Барак Обама.\nСпоред член на екипа на Фърман регулаторът би трябвало да може да налага глоби, превишаващи тавана на Британската служба за конкуренцията и пазарите.\nСенатор: Зукърбърг може да лежи в затвора за лъжа\nВ доклад, публикуван вчера, тази служба очерта нов регулаторен режим за дигиталния сектор. Властите са обезпокоени, че и двете компании ("Гугъл" и "Фейсбук") вече са толкова големи и имат толкова мащабен достъп до данни, че потенциални конкуренти не могат да се съревновават с тях на равни начала.\nФранция глобява "Гугъл" със 150 милиона евро заради антиконкурентно поведение и за реклами с неясно съдържание на страницата на "Гугъл Адс", предаде Ройтерс.\nПрез септември компанията се съгласи да плати близо 1 милиард евро на френските власти по дело, свързано с фискални измами, което бе подето преди 4 години.\nИсабел де Силва - шефката на френския орган за конкуренцията, обяви на пресконференция, че доминацията на "Гугъл" в онлайн рекламирането е "невероятно", като американската компания разполага с 90 процента от пазара в сферата.\n"Гугъл" обяви, че ще обжалва глобата.\nДжейсън Фърман, Исабел де Силва, фейсбук, гугъл\n"Фейсбук" ще бъде глобена с 5 млрд. долара от регулаторните органи в САЩ


Дефиниция на атмосферното налягане - какво представлява, смисъл и понятие\nПроизхождайки от латинската дума pressĭo , думата натиск се използва, за да опише резултата от притискането или компресирането на нещо . Следователно този термин се отнася до силата, която се прилага към даден обект и която може да се приспособява, потиска, стяга или сгушва.\nАтмосферното , от друга страна, е това, което е свързано или се отнася до атмосферата (тъй като е известен слой газ, заобикалящ небесно тяло). Като цяло, понятието атмосфера се използва за идентифициране на слоя въздух, който покрива нашата планета.\nТези дефиниции ни позволяват да разберем идеята за атмосферното налягане , което е силата, която атмосферата прави особено предмети, които са в неговия интериор .\nВ историята много от тях са учените и студентите по атмосферно налягане, които по един или друг начин са допринесли за гарантиране, че днес тя може да бъде изчислена без никакъв проблем и може да бъде анализирана от много различни точки. зрение.\nПо този начин сред фигурите, които допринесоха за развитието на този тип натиск, откриваме герои от ръста на италианския физик Галилео Галилей, математика Евангелиста Торичели, френския физик Блез Паскал или германския изобретател Ото фон Герике.\nТози последен учен ще бъде фундаментален в развитието на термина, който ни интересува, защото от изследванията, извършени от Торичели или Паскал, той установява свои собствени теории и концепции. Това го накара да извърши демонстрации през 1654 г. за внушителната сила, която атмосферата може да упражнява върху елемент. Тези експерименти, основани на медна сфера и вакуумът, който се генерира вътре, предизвикват възхищението на научната област на момента.\nТвърди се, че налягането на атмосферата в дадена точка е еквивалентно на теглото на структурата на статичния въздух, която се простира от тази точка до най-високия ръб на атмосферата. Единственият начин да се изчисли точно това тегло е чрез познаване на изменението на плътността на въздуха, тъй като става по-малко плътно с увеличаване на височината .\nВ допълнение към всичко гореизложено трябва да изясним, че този спад на гореспоменатото атмосферно налягане с височина има последици за здравето на човека. Алпинистите и алпинистите са тези, които могат да дадат повече доказателства за този факт, защото когато изпълняват своите издигания страдат симптоми като главоболие, световъртеж, слабост или дори чревни проблеми.\nНа морското равнище нормалната стойност на атмосферното налягане е 1013 mbar или 760 mm Hg . Тази стойност е еквивалентна на 1 атмосфера , единица за измерване, която не е част от международната система от единици, но обикновено се използва и съкращава банкомата .\nАтмосферното налягане оказва влияние върху климатологичните явления . Ако въздушният поток е студен, той намалява и увеличава налягането, като допринася за образуването на така наречения термичен антициклон . От друга страна, ако въздухът е топъл или топъл, той се увеличава и насърчава спад на налягането, което води до образуване на термичен циклон и причинява нестабилност.


Необходими са още антикризисни мерки – Нова Европа online\nНеобходими са още антикризисни мерки\nНа българската икономика са необходими антикризисни мерки с непосредствен ефект. От предприетите от правителството досега нито една не е за безвъзмездно подпомагане на българските граждани.\nВ Гърция например се дават по 800 евро на човек, който не може да работи в карантинен период.\nТези 60% , които се предвиждат за заплатите, са копиран опит от Германия. Само че там до останалите 100% има плащане от страна на работодатели и на компенсационен европейски фонд, така че хората ще си получат пълната заплата за времето на карантината. А случаят в България не е такъв. От тези 60% са изключени хората, които се самоосигуряват, а групата им е над 200 000.\nУбеждаваме се че концентрирането на около 80% от доставките от една държава, колкото и голяма и силна икономически да е тя, не е решение и това ще бъде преразгледано.\nЩе има преразпределение на веригата на доставки, съответно – на инвестиции и на добавена стойност. От това преразпределение ние може да имаме полза и това е шанс за нашата индустрия.


Rosa bonika floribunda: описание, особености на засаждането и грижите - Бонсай 2020\nРоза Bonique Описание на сорта\nДруги варианти на имена: Bonica, Bonica 82, Demon, MEIdomonac.\nПозовава се на групите на Флорибунда и Шраба.\nТя може да се отглежда както на цветни лехи, така и в бордюри и в контейнери. Може да се отглежда за рязане. Подходящ за жив плет.\nПовторно цъфтеж, т.е. цъфти няколко пъти в сезон с малки прекъсвания.\nПридава плод на жар.\nРоуз Боница не създава много проблеми. Зимата зимен сън перфектно в условията на белоруската зима (до -25), истината за подслон изисква spunbond. Като цяло, той е устойчив на замръзване.\nВ разгара на лятото носи добър (ние се случи да 30), той е устойчив на болести, но blackspot тя се появява, когато излишната влага, което се случва през юни, и в края на лятото. От черно място за тази роза използвам Ridomil Gold, винаги помага да се отървем. Когато дъждовете падат, аз ги покривам. Тя цъфти прекъсващо през цялото лято, изобилно, с големи розови цветя с нежен цвят. Цветята са къдрави и големи. Поставям я на безветрено място, където слънцето е сутрин, а след вечеря има повече сянка.\nАко мислите за възпроизвеждането на роза, тогава е много лесно да я коренирате със слоеве. Веднъж случайно наведех клона, не забелязах веднага. Когато тя започна да се вдига - вече има корени. Сега, когато го кореня, използвам този метод, но не мога да го пусна за цел. Винаги практически положителен резултат.\nВ printsype съгласен, моята роза расте в напълно слънчево място на цветни лехи, на това място дава повече буйни, луксозни цветя.\nПрез пролетта след откриването, много органични торене и поливане, от това тя бързо се разраства. Придобиване на тегло, положени големи пъпки.\nЦветята при отваряне достигат 8 см и се събират в огромни букети до двадесет парчета в една.\nЦветята и храстите не са напълно развити от листни въшки, което изсмуква соковете и силите от растението. В този случай трябва да преработите растението. Направих това с разтвор на алкохол и течен сапун. Можете да измиете въжето с вода.\nЗа зимата подрязвам храста, изкопавам земята горе. При тези условия тя толерира измръзванията перфектно.\nЗа да се справят с такава заплаха като листни въшки, и към лекарството или Aktara обикновен шампоан срещу бълхи за кучета и котки (капачка на литър вода - процес 2 пъти с интервал от 10 дни).\nПредишна СтатияВидове закрити папрати и грижи за тях Следваща СтатияКато се грижи за кротон, помислете за неговите навици и предпочитания


Томислав Дончев: Изкуството е да се движим по ръба на бръснача - Байрак\nТомислав Дончев: Изкуството е да се движим по ръба на бръснача\nот admin\t на 04.11.2020\nАко се предприемат по-сериозни мерки, фокусът трябва да е върху рисковите групи. Това каза вицепремиерът Томислав Дончев в интервю за предаването „Седмицата“ по Дарик радио.\n„Не знам кога ще изчезнат здравните рискове, но този план ще започне да се изпълнява във втората половина на следващата година. Той не е за бърза реакция за справяне с пандемията, а е ориентиран към последиците. Тази година близо 1 млрд. лв. бяха пренасочени за мерки в подкрепа на здравната система. Средствата за следващата реакция са в съвсем друг инструмент, който се казва React-ЕU, които е на стойност 1.3 млрд. лв. Това е допълнително финансиране по съществуващи оперативни програми и е най-бързият вариант за реакция за справяне с кризата, както и пренасочените средства от оперативните програми. Националният план за възстановяване е ориентиран за възстановяване на икономиките със създаване на дългосрочни предпоставки за растеж и реформи. Тук ще има и мерки за допълнителна квалификация на медицинския персонал. Всички мерки могат да бъдат допълвани. Този документ трябва да има ясна политическа рамка, насочена към предизвикателствата, които имаме сега, и тези, които ще имаме през следващите 6 години“, каза още вицепремиерът.\n„Допълнителна помощ за личните лекари е необходима. Работи се активно и за електронното здравеопазване. Няколко от модулите в системата на електронно здравеопазване ще бъдат факт преди края на годината. Електронната рецепта е един от модулите, които ще се активират първи. Надявам се да стане до края на годината.“, посочи Дончев. Копирано от standartnews.com\nДончев: Парламента прилича на банкетна зала, в която се провеждат сватбени церемонии\nТомислав Дончев нареди кабинет на Слави Трифонов\nД-р Коце детронира Томислав Дончев


Apple USB Power Adapter 5W - оригиналнo захранване за iPhone и iPod, на ТОП Цена — Sim.bg\nApple USB Power Adapter 5W ... - 39.00лв\nКратко описание: Apple USB Power Adapter 5W - оригиналнo захранване за iPhone и iPod\nТова е качествен продукт с продуктов номер 9726 произведен от фирма Apple. Марката Apple се е доказала с времето като изключително качествена и креативна. Може да откриете Apple USB Power Adapter 5W - оригиналнo захранване за iPhone и iPod листнат в категория Apple аксесоари за iPhone 4, на цена 39.00лв. На онлайн магазина ни в този раздел ще откриете разнообразие от продукти на цени за всеки вкус, започващи от 5.00лв до 229.00лв. Голяма част от продуктите - Apple аксесоари за iPhone 4 са специално изработени за конкретния мобилен телефон или таблет.\nПродукта Apple USB Power Adapter 5W - оригиналнo захранване за iPhone и iPod е добавен в сайта на 14 Февруари 2015


Клаудио Раниери се е съгласил да застана начело на Сампдория, - Новини 24/7\n2019-10-11 / 03:40:14 / Спорт / sportal.bg\nКлаудио Раниери се е съгласил да застана начело на Сампдория, ...\nРаниери се разбра със Сампдория.\nКлаудио Раниери се е съгласил да застана начело на Сампдория, твърдят италианските медии. Снощи опитният специалист е имал среща с ръководството на клуба, след която е станало ясно, че двете страни са близо до споразумение. Ако договорът стане факт, Раниери ще получава годишна заплата от 1 млн. евро, а в контракта ще са включени и различни бонуси.\nСампдория се намира на дъното в Серия “А”. Тимът загуби шест от първите си 7 мача и това доведе до освобождаването на Ди Франческо. Серия А 8 кръг, неделя 20 октомври Сампдория 16:00 Рома


Нова отлична оценка за Ивайло Стоянов в Европа - БГ Футбол - Други - Gong.bg\nНова отлична оценка за съдийството си в Европа получи българският международен рефер Ивайло Стоянов за цялостна работа на квалификационен юношески турнир.\nПрез миналата седмица той ръководи два мача от Европейските квалификации за юноши до 19 години и се справи на много високо ниво. Стоянов ръководи срещите Латвия- Израел (0:0) и Израел- Холандия (0:2). Общата оценка за съдийството му е много добра.\nВ първата среща той показа пет жълти картона, а във втората четири. В крайна сметка първите две места в тази квалификационна група заеха отборите на Холандия и Латвия, а Израел остана на трето място. В писмо на израелската делегация до УЕФА се отбелязва задоволство от работата на Ивайло Стоянов като главен съдия на мача им с холандците.


Кои са правилата при избиране на тържествени рокли – IMobile App Developer\nIMobile App Developer\nHome » Uncategorized » Кои са правилата при избиране на тържествени рокли\nКои са правилата при избиране на тържествени рокли\nApril 27, 2017 admin Off Uncategorized\nЗапознати ли сте с основните правила, които вие трябва да следвате, докато ви предстои избиране на официална рокля?\nКаква трябва да е първата стъпка, когато искате да се запознаете с предлаганите тържествени рокли? Вероятно мислите, че първата крачка е необходимо да бъде достатъчното време за дълги обиколки. Истината е коренно друга и тя е, че това усилие не е важно, тъй като на ваше разположение е удобството, предлагащо купуване през онлайн пространството. Без съмнение това е начинът, който ще ви спести много време, защото от ваша страна се иска единствено да използвате няколко клавиша на клавиатурата и клика на мишката на персоналния ви компютър. Вземете под внимание материалите, от които е изработена всяка рокля, понеже по този начин ще придобиете максимално ясна представа за нейното качество.\nТъй като вече сте наясно къде бихте могли да откриете огромното многообразие от гала рокли, което искате, следва ред да се замислите и за искания от вас модел. Несъмнено, моделът до голяма степен зависи и от темата на въпросното мероприятие.\nПримерно, ако сте канени на сватба, то в такъв случай на главно място е желателно да имате под внимание през точно кой сезон ще се състои тя, също и къде точно. В случай, че ще бъде празненство на открито, то тогава ви препоръчваме да помислите за рокля с дължина до коляното и в светли цветове или може би с цветен десен. Точно тук неписаното правило сочи, че в абсолютно никакъв вариант не бива да носите чисто бял или близък до белия цвят, понеже това е запазеният цвят за булката и не трябва да местите нужното внимание от нея.\nПразненствата на закрито и то най-вече тези, провеждащи се през по-хладните периоди от календарната година, принуждават жените да са с дълга официална рокля. Баграта оставяме на вашият избор, но все пак би било добре да разчитате на тъмен такъв. Не забравяйте и за наметка, която ще ви е необходима през по-студените периоди от годината.\nВсяка една дама знае кои са красивите форми на тялото си, които би желала да подчертае и точно заради тази причина би могла самостоятелно да прецени кой е най-хуабвия модел . Главното е да закупите модел рокля, с която се усещате отлично, но не бива да забравяте и за комфорта.\nPrevious: Крайната цена на застрахователната полица ви главно зависи от рисковете, които Ви заобикалят\nNext: Какво реално се крие зад думата SEO\nЯкета за мъже – стил и удобство в едно\nНо как да се сдобием с хубаво имущество с отличителни архитектурни желания\nСребърни бижута и тенденциите в модата в последно време\nДарете на жените чанти, те перфектно знаят какво ще вършат с тях


BMW e30 318 - lada_21061=D - Страница 5 - Лада Клуб България\nМнение от white_shark » 07 яну 2012 13:23\nЕй за това тоя раздел каталяса щот във всеки проект се разписват форумните разбирачи и тунери,за да ти "отворят" очите колко ти е смотана колата и т.н.\nМоже да я е купил за 200лв...Едно м50б20 не струва толкова да не говорим за б25.А и къде пише,че колегата ще става състезател.Може да си я прави за съботно-неделно развлечение.\nУспех с начинанието-важното е да ти доставя удоволствие шофирането.\nМнение от Schnitzera » 07 яну 2012 14:12\nТи пък да си ме чул някъде да казвам,че е смотана ? Или да критикувам избора му ? Хайде преди да се изказваш чети първо какво съм написал.\nМнение от white_shark » 07 яну 2012 17:54\nSchnitzera написа: От трън та на глог....... другия варел.......голяма платноходка е това бордо..\nЧе чак и накрая нещо му се караш сякаш в собствената му тема.\nSchnitzera написа: Не разбирам сега опитваш се да ме образоваш или ?\nНе можете ли просто да четете проектите на хората и да давате акъл когато ви питат само.?!Всеки си има глава на раменете и собствени пари в джоба,за да решава кое,как и защо да става.Сега като не ви харесва нещо не сте длъжни да следите темата и да пишете в нея.\nМнение от Schnitzera » 07 яну 2012 18:24\nОк замлъквам тогава.. Нека бъде по твоята.\nМнение от Jang1r » 07 яну 2012 23:36\nм52б28 със смукатели от м50,малко работа по главата и мап е супер приятен мотор за каране...отива към 220-230 кончета,а каран спокойно е повече от икономичен Да не забравяме,че е стокавица и освен масла и свещи едва ли ще барнеш нещо друго\nМ20 не е лош мотор,но поне за мен не влиза в графата бюджетен мотор за кеф Бюджетен турбо м20б20 или б23 ще имат мощност сходна на б28цата,но ще имаш куп проблеми с които да се бориш.\nТърси голям атмосферен стоков мотор за бегачката(като по-бюджетни м30б35,м52б28..) и качвай по-запазения б18 или б23 в евридейката,слагай газово и си свиркай\nМнение от Ivaylo Ignatov » 08 яну 2012 08:17\n220-230 "HP" само с всмукател в паралелна реалност може и да стане , в тази не\nИ за какъв бюджетен мотор говориме, като ти даваш схема за над 3К лева\nМнение от Jang1r » 08 яну 2012 22:08\nНа запад динотата това показват за смукател и мап....\nКонверсия към м52 далеч не е 3к...\nМнение от Schnitzera » 08 яну 2012 22:43\nЖангъре Всмукател бе човек..\nМнение от Ivaylo Ignatov » 09 яну 2012 00:02\nДа тука във форума може и за 700-800лв .. като го направи някой на практика тогава ще си пишеме пак\nМнение от nayden » 15 яну 2012 18:36\nIvaylo Ignatov написа: 220-230 "HP" само с всмукател в паралелна реалност може и да стане , в тази не\nСтава и в тая реалност\nНай добрия вариянт е моднат м52в28 (210-220коня) + орг.кутия + заварен диф 3.45 . Една седалка , ръчна и окачване (1600 лв ) и си ти . Дрифт кола за по-малко от 5000 не става . Всеки компромис е мунис и колата става по трудна за каране на дрифт . Въртенето в кръг и някви безразборни въртежи на гуми не е дрифт .


Оф-роуд кабриолетът Volkswagen T-ROC детайлно (галерия)\nin АВТО 4x4 / ГАЛЕРИИ / концепции — by OFF-road.BG — 07.03.2014\nНа автомобилния салон в Женева бе оповестена по-подробна информация, както и снимки на концептуалния SUV кабриолет Volkswagen T-ROC. Прототипът, както вече писахме, ни намеква за визията на бъдещите високопроходими модели на немския автомобилен производител.\nМного е възможно базираният на новaта модулна платформа MQB Volkswagen T-ROC да се превърне в изцяло нов сериен модел в близко бъдеще или пък да ни представя следващото поколение на Tiguan, например. При всички положения, високопроходимата триврата концепция лови окото с уникалния си син цвят Blue-Splash, триизмерната предна решетка, футуристичните LED светлини, превръщащи се в сигнални мигачи и оф-роуд детайли като черните защитни панели в долната част на купето, масивни колесни арки и 19-инчовите лети джанти. А най-якото в цялата работе е махащия се покрив от две части, който може да се прибере в багажника, представяйки ви пъкна наслада от разходка из природата.\nИнтериорът на Volkswagen T-ROC е с доста ъгловати мотиви, но за разлика от повечето концепции не е прекалено „космически“, въпреки изобилието от дигитални дисплеи. И тук доста от акцентите са в синия цвят на каросерията, а за водача и пасажерите са предвидени 4 индивидуални кожени седалки, дигитален контрол на климатика и подвижен таблет, служещ за информационно-развлекателна система.\nКакто споменахме и в предния материал за Volkswagen T-ROC, задвижването е поверено на двулитров турбодизел със 184 к.с. и 380 Нм, комбиниран със 7-степенна DSG скоростна кутия. Задвижването е 4MOTION на четирите колела, а комбинираният разход е 4,9 л/100 км.\nTags: 2014 Geneva Motor Show, T-ROC, t-roc cabrio, T-ROC concept, volkswagen t-roc, Volkswagen T-ROC concept, автосалон женева\nКонцептуалният кабрио джип Volkswagen T-ROC идва в Женева


около 700 - 800 г брашно\nВ топлата вода разтваряме маята със солта и захарта. Замесва се меко тесто и се оставя да втаса поне за 30 мин. Втасалото тесто се разделя на топчета и се разпределя в намазнена тава. С ръка се оформят в елипсовидна форма и се намазват с олио. Поръсват се с чубрицата и червеният пипер и се пече на 200 градуса до почервеняване.\nПубликувано от Deni в 7:15 ч.


Гражданите във Великобритания си мечтаят да живеят на село\n19 юни 2020 | 17:11 499\nВсе повече британци, които живеят в градовете, си мечтаят за спокойния живот на село, пише BBC. Търсенето на лични земеделски парцели, които във Великобритания се дават под аренда за обработване, преживява истински ренесанс.\nДопреди няколко години те са били атраткивни основно за пенсионерите, но сега все повече млади хора предпочитат сами да отглеждат плодовете и зеленчуците, които консумират.\nПо време на карантината на Острова, наложена заради COVID-19, голяма част от тези хора са прекавали времето си именно в своите градини. Освен че им осигуряват разнообразие и възможност за полезна физическа дейност, тези малки земеделски стопанства всъщност могат да генерират и продукция в достатъчен обем, който да задоволи нуждите на едно домакинство. Особено когато пресните плодове и зеленчуци се намират по-трудно по магазините, каквато бе ситуацията в разгара на пандемията.\nБумът на т. нар. "земя за лично ползване" във Великобритания е отчетен в годините след Втората световна война. Оттогава насам раздадените под аренда парцели са намалели с 65%.\nУчените, цитирани от BBC, изчисляват, че ако тези лични стопанства са продължили да действат, са можели да осигурят поне 6% от консумацията на плодове и зеленчуци в страната.\nСлед 50-те години на миналия век обаче интересът към земеделските дейности у средностатистическия британец намалява. Причините за това са много, но според изследователите, цитирани от BBC, ключовите фактори са урбанизацията и откъсването на градското население от ежедневието на селскостопанския труд.\nОсвен това през втората половина на XX век хората започват все повече да разчитат на хранителните продукти, които се предлагат в супермаркетите, отколкото на тези, които трябва да отгледат сами на полето.\nПрез последното десетилетие обаче "модата" на личните земеделски стопанства се завръща и през 2013 са регистрирани над 100 000 британци в листата на чакащите за одобрение арендатори.\nОт всички парцели, които в миналото са се обработвали от дребни земеделски стопани, но впоследствие са били изоставени, само една четвърт са застроени. Останалите продължават да съществуват под някаква форма като зелени площи.\nСпоред учените, ако статутът им на земеделски земи бъде възстановен, ще може да се покрие почти цялото търсене на площи за обработване.\nТе смятат, че след кризата, предизвикана от коронавируса, много хора са осъзнали до каква степен за зависими от глобалните вериги на доставка. Сега много от тях искат да променят това и да се опитат, доколкото е възможно, сами да осигурят хранителните продукти от първа необходимост. Спокойният живот на село също става все по-атрактивен за хората, свикнали с напрегнатата градска среда.\nЗемеделската земя с добра доходност и през 2019 г.\nИталиански крайбрежен град предлага имоти за едно евро


В област Велико Търново се отказват много членове на СИК, няма желаещи за Covid отделенията - НОВИНИ\nВ област Велико Търново се отказват много членове на СИК, няма желаещи за Covid отделенията\nНОВИНИВ област Велико Търново се отказват много членове на СИК, няма желаещи...\n11 дни преди парламентарните избори наяве излизат редица проблеми. В област Велико Търново се отказват много членове на секционни избирателни комисии. Политическите партии не могат да излъчат кандидати за секции в Covid отделенията, защото никой не иска за изкара 12-часов изборен ден при болните с коронавирусна инфекция. Очертават се сериозни затруднения и с предстоящото обучение на членовете на избирателните комисии.\nЦентралната избирателна комисия проведе онлайн обучение с членовете на Районните избирателни комисии, след което много въпроси са останали без отговор. Един от тях е как ще бъдат обучени членовете на секционни комисии. В условия на ограничителни мерки това може да стане само по електронен път, но възниква проблемът как ще бъде направена връзката с 3329 членове на секционни комисии в област Велико Търново, защото никой не разполага с техните електронни пощи, коментира Десислава Йонкова, председател на РИК:\n„Имайте предвид, че нито има база данни с електронните адреси в Районната избирателна комисия, нито в общините, нито в партиите, а единственият начин, по който може да се направи обучение в момента, е онлайн. Централната избирателна комисия последствие ще ни осигури някаква платформа, чрез която хората ще могат да се свързват. Ще разчитаме на пресата, ще предоставяме информация на общините, на партиите, за да може максимално да се оповести, че на сайта на РИК предстоят обучения. Все още не е направен график, нито се знае чрез коя система, но така или иначе в рамките на една седмица това нещо ще бъде популяризирано“.\nС 20 решения на РИК Велико Търново досега са сменени 126 членове на секционни комисии. Хората се отказват, защото са се разболели или напускат населеното място, посочи част от причините Десислава Йонкова и прогнозира, че предстоят още много смени, въпреки увеличения размер на заплащането тази година за работата на комисиите. Възможността за ваксина за членовете на секционните комисии не е причина за текучеството на хора, коментира Йонкова:\n„Не мисля, че може да се прави такъв паралел, по никакъв начин. Всички, които имаха желание, им се предостави възможност от държавата чрез РЗИ, направиха се няколко места, на които да се ваксинират. Ние нямаме окончателна бройка на тези, които се ваксинираха, доколкото информацията директно отиде при РЗИ, но процентът не е много голям. Смятам, че нямаме и 20 % от тези лица, които ще участват, така че не мисля, че ваксинирането по някакъв начин беше водещо или в обратен смисъл на участието на гражданите“.\nОт 24 до 31 март хората, поставени под карантина, могат да подадат заявление до общините, че желаят да бъдат посетени от подвижна избирателна кутия, за да гласуват. След това ще се сформират тези подвижни секционни комисии, които са различни от комисиите за хората с увреждания. Не е оптимално повече от 20-25 адреса да бъдат посетени от една комисия, казва от дългогодишния си опит като председател на Районна избирателна комисия във Велико Търново Десислава Йонкова. Тепърва ще се уточнява като застане комисията пред вратата на карантинирания той къде ще попълва бюлетината.\nОчертава се и друг проблем. Няма желаещи, които да влязат в Covid отделенията на болниците за секционни комисии, които са различни от болничните комисии за останалите пациенти. Към 22 март в област Велико Търново са хоспитализирани 245 пациенти с коронавирусна инфекция.\n„Самото сформиране на такава секция няма да има никаква законова или технологична пречка. Въпросът е, че по наши данни, за момента никакви лица, които да са желаещи да влязат в едно такова отделение и да сетят 12 часа в такава среда, независимо че ще бъдат оборудвани, ще имат маски, ръкавици, специално облекло. Не съм убедена, че ще има желаещи да участват в тази част на изборния процес, имайте предвид, че не е служебно назначаването – лицата трябва да заявят желание да участват във всеки един етап от изборите“, коментира Десислава Йонкова.\nШансът е медици от ковид отделенията да пожелаят да станат членове на такава избирателна комисия, ако има желаещи пациенти да гласуват, и партиите, имащи право на квота, да ги припознаят и предложат, а след това медиците вместо да се грижат за пациентите, да излязат от отделенията и с часове да чакат в РИК за предаване на протоколи и бюлетини, попълнени в Covid среда.\nДо момента жалбите, постъпили в РИК Велико Търново, са основно за разлепване на предизборни плакати на нерегламентирани места. Извършителите на това нарушение не са установени и на кметовете на населените места е разпоредено да ги премахнат.\nPrevious articleКатя Колева: Сякаш някой иска да саботира изборите\nNext articleД-р Великова: Ваксината задейства имунитет конкретно срещу вируса


Може би някой ден - Колийн Хувър - 📕 книга - store.bg\nКниги Художествена литература Преводни романи и разкази ... Може би някой ден - Колийн...\nСидни живее в розов балон - тя е прилежна студентка, с постоянна работа, съквартирантка е на най-добрата си приятелка и има страхотен приятел, а музиката, идваща от балкона срещу нейния, бързо се превръща в саундтрака на живота ѝ. Но когато Сидни открива, че приятелят ѝ ѝ изневерява, балонът се пуква. Ридж, мистериозният и привлекателен музикант, помага на Сидни да продължи напред. Двамата заедно започват да пишат текстове на песни и за известно време като че ли лошото остава в миналото. Но да загърби всичко, се оказва по-трудно, отколкото Сидни е очаквала. Тя може само да се надява, че може би някой ден...\n"Хувър е един от най-свежите гласове в романтичната литература, а "Може би някой ден" предлага истинска емоция, незабравими характери и точната доза чувствено напрежение."\nКолийн Хувър публикува първия си роман през 2012 г. От тогава всичките ѝ произведения оглавяват класациите на "Ню Йорк Таймс" и се превръщат в международни бестселъри, преведени на повече от 15 езика. Три поредни години (2015, 2016 и 2017) книги на Колийн Хувър са избирани от читателите за роман на годината в Goodreads Choice Awards (категория "Романтика").\nТоку-що ударих момиче в лицето. Но не кое да е момиче. Ударих най-добрата си приятелка. Моята съквартирантка. Всъщност предполагам, че вече трябва да я наричам моята бивша съквартирантка, считано отпреди пет минути. Носът ѝ започна да кърви почти веднага и за миг се почувствах ужасно, че я ударих. Но след това си спомних каква лъжкиня, предателка и кучка е тя и от това ми се прииска да я ударя отново. Щях да го направя, ако Хънтър не ми беше попречил, като застана между нас. Затова вместо нея ударих него. За съжаление, не успях да го нараня. Не и така, както натъртих ръката си. Да удариш някого, боли доста повече, отколкото съм си представяла. Не че някога съм отделяла кой знае колко време в размишления какво е усещането, когато цапардосваш хора. Но определено имам желанието да го направя отново, когато изведнъж поглеждам телефона си и виждам, че имам съобщение от Ридж. Той е следващият, с когото бих искала да си разчистя сметките. Зная, че той на практика няма нищо общо със сегашното ми затруднено положение, но все пак можеше да ме предупреди малко по-рано. Затова ми се иска да ударя и него.\nРидж: Добре ли си? Искаш ли да дойдеш у нас, докато дъждът спре? Разбира се, че не искам да отида. Ръката ми и сега ме боли достатъчно, а ако отида в апартамента на Ридж, ще ме заболи още повече, след като приключа с него. Обръщам се и поглеждам към терасата му. Той стои облегнат на стъклената плъзгаща се врата с телефон в ръка и поглед, вперен в мен. Почти се е стъмнило, но лампите във вътрешния двор осветяват лицето му. Тъмните му очи срещат моите и начинът, по който извива устни в мека усмивка на съжаление, ме кара да забравя защо изобщо съм му ядосана. Той прокарва свободната си ръка през паднал кичур коса върху челото му, разкривайки още повече разтревоженото си изражение. А може би е просто изражение на съжаление. Както би трябвало да бъде. Решавам да не му отговарям и вместо това му показвам среден пръст. Той поклаща глава и вдига рамене, сякаш иска да каже: „Поне опитах“, след което влиза обратно в апартамента си и затваря плъзгащата се врата. Връщам телефона в джоба си, преди да се е намокрил, и се оглеждам във вътрешния двор на жилищния комплекс, в който живея от цели два месеца. Когато се нанасяхме тук, горещото тексаско лято поглъщаше и последните следи от пролетта, но този двор, изглежда, някак си продължаваше да дава признаци на живот. Алеите, които водеха към стълбите и към фонтана в центъра на двора, бяха обрамчени от яркосини и лилави хортензии.\nСега, в разгара на най-неприятната лятна жега, водата във фонтана отдавна се е изпарила. От хортензиите е останал само тъжен и повехнал спомен за вълнението ми в началото, когато с Тори се нанесохме тук. Докато гледам унищожения от горещия сезон двор, си мисля, че той е в отвратителен унисон с начина, по който се чувствам в момента. Унищожена и тъжна. Седнала съм на ръба на вече пресъхналия циментов фонтан, с лакти, подпрени на двата куфара, в които са повечето ми вещи, и чакам таксито да дойде да ме вземе. Нямам идея къде ще ме отведе, но зная, че предпочитам всяко друго място пред това, където съм сега. Тоест на улицата. Бих могла да се обадя на родителите си, но това ще им даде повод да започнат да бълват своите "Нали ти казахме" срещу мен. Нали ти казахме да не се местиш толкова далече, Сидни. Нали ти казахме да не започваш сериозна връзка с това момче. Нали ти казахме, че ако беше избрала да учиш право вместо музика, щяхме да платим за обучението ти.\nНали ти казахме, че когато удряш някого, палецът трябва да бъде извън юмрука ти. Добре де, може би не че някога са ме учили на правилните техники за нанасяне на удар, но след като винаги са така отвратително прави, то трябваше да ме научат и на това. Стискам юмрук, след това разпъвам пръсти и после стискам отново. Ръката ми пулсира от изненадваща болка и съм сигурна, че би било добре да ѝ сложа лед. Изпитвам съжаление към мъжете. Да нанасяш удари, е гадно. Но още по-гаден е дъждът. Винаги завалява в най-неподходящото време, като например сега, когато няма къде да отида. Таксито най-накрая спира и аз ставам и грабвам куфарите си. Влача ги зад мен, докато таксиметровият шофьор излиза и отваря багажника. Още преди да му подам първия куфар, сърцето ми се свива, тъй като внезапно осъзнавам, че дори не съм си взела дамската чанта. По дяволите.\nПоглеждам назад към мястото, където бях седнала с куфарите, след това прокарвам ръка отстрани на тялото си, сякаш чантата ми по някакъв магически начин ще се материализира на рамото ми. Само че се сещам къде точно се намира тя. Свалих я от рамото си и я пуснах на пода точно преди да ударя Тори по скъпоценния ѝ нос като на Камерън Диас. Въздъхвам. И започвам да се смея. Разбира се, че ще си забравя дамската чанта. Първият ми ден на улицата би бил прекалено лесен, ако дамската ми чанта беше с мен.\n– Съжалявам – казвам на таксиметровия шофьор, който вече товари втория ми куфар. – Промених си решението. Вече не ми трябва такси. Зная, че на около осемстотин метра от тук има хотел. Ако само събера смелост да се върна и да си взема чантата, мога да отида до там пеша и да си взема стая, докато реша какво да правя. Толкова съм подгизнала, че едва ли би могло да стане по-зле. Шофьорът изважда куфарите от таксито, поставя ги на бордюра пред мен и се връща към шофьорското място, без дори да ме погледне. Просто влиза в колата си и потегля, сякаш е облекчен, че съм се отказала от услугите му. Толкова ли жалка изглеждам? Вземам куфарите си и се връщам на същото място, където бях седнала, преди да осъзная, че съм без чантата си, в която е портмонето ми. Поглеждам нагоре към апартамента ми и се чудя какво ще се случи, ако се върна, за да си я взема. Може да се каже, че оставих нещата в пълна бъркотия, преди да си тръгна. Май по-скоро бих останала без подслон в дъжда, отколкото да се върна там горе.\nСядам отново върху багажа си и размишлявам върху ситуацията. Бих могла да платя на някого да се качи горе вместо мен. Но на кого? Навън няма никой, а и какъв е шансът Хънтър или Тори да му дадат моята чанта? Мамка му. Зная, че в крайна сметка ще трябва да се обадя на някого от приятелите си, но точно сега ми е адски неудобно да обяснявам на когото и да било каква глупачка съм била през последните две години. Била съм напълно сляпа. Вече мразя факта, че съм на двайсет и две, а остават още 364 дни, през които ще бъда на толкова. Толкова е гадно, че дори... плача? Чудесно. Сега дори плача. Аз съм едно ревящо, вбесено момиче, без дом и без дамска чанта. И колкото и да не ми се иска да си го призная, мисля, че сърцето ми е разбито. Да. Сега вече ридая. Сто процента именно така се чувства човек, когато сърцето му е разбито.\n– Вали дъжд. Побързай. Поглеждам нагоре и виждам едно момиче, което се навежда към мен. Тя държи чадър над главата си и ме гледа с тревога, докато пристъпва от единия си крак на другия и чака да направя нещо.\n– Скоро ще подгизна. Побързай. Гласът ѝ е леко заповеднически, сякаш ми прави някаква услуга, а аз проявявам неблагодарност. Вдигам поглед към нея с повдигната вежда, докато предпазвам очите си с ръка от дъжда. Не зная защо се оплаква, че ще се намокри, след като, така или иначе, не носи кой знае колко дрехи, които да се намокрят. Облеклото ѝ е доста оскъдно. Поглеждам тениската ѝ, на която ѝ липсва цялата долна половина, и осъзнавам, че тя е с униформа на "Хутърс". Дали е възможно днешният ден да стане още по-странен? Седнала съм върху почти всичките си вещи в проливния дъжд, докато слушам нареждания от някаква си заядлива сервитьорка от "Хутърс". Продължавам да се взирам в тениската ѝ, когато тя ме хваща за ръката и ме издърпва рязко.\n– Ридж каза, че ще направиш така. Трябва да отивам на работа. Последвай ме и ще ти покажа къде е апартаментът. Грабва единия от куфарите ми, издърпва дръжката му и ми я подава. След това взема другия и бързо преминава през двора. Вървя след нея само защото е взела един от куфарите ми със себе си и защото си го искам обратно. Докато се качва по стълбите, извиква през рамо:\n– Не зная колко време планираш да останеш, но имам само едно правило, което държа да спазваш: Стой далече от стаята ми! Стига до апартамента и отваря вратата, без нито веднъж да погледне назад, за да види дали я следвам. След като изкачвам стълбите, спирам пред апартамента и поглеждам надолу към папратта, която си расте в саксия пред вратата, незасегната от горещината. Листата ѝ са живи и зелени, сякаш показват среден пръст на лятото, отказвайки да се поддадат на жегата. Усмихвам се на растението, кара ме някак си да се гордея с него. След това се мръщя, осъзнавайки, че завиждам на едно растение за неговата сила. Клатя глава, извръщам поглед и след това колебливо влизам в непознатия апартамент. Разпределението му е сходно на това на моя апартамент, само че разполага с общо четири спални. Апартаментът, в който живеехме с Тори, беше само с две стаи, но дневната беше със същия размер. Единствената друга забележима разлика е, че в този не виждам никакви лъжливи, предателски кучки с разкървавени носове. Не виждам и неизмитите чинии на Тори или разхвърляните ѝ по пода дрехи. Момичето оставя куфара ми до вратата и след това се отдръпва и чака да... Всъщност не зная какво очаква да направя."\nЗа да оцениш книгата "Може би някой ден", избери цифрата отговаряща на твоята оценка по десетобалната система:\nИзползваните в представянето на книга "Може би някой ден - Колийн Хувър" текстови, графични и други материали са собственост на носителите на авторските им права.


Конституционният съд отмени текстове от Закона за бюджета - Правосъдие - Стандарт Нюз\nКонституционният съд отмени текстове от Закона за бюджета\nКонституционният съд (КС) уважи искането на главния прокурор Сотир Цацаров и обяви за противоконституционна разпоредбата от Закона за бюджета, която спря субсидията на съдебната власт. Това стана с единодушно - с 12:0 гласа.\nСъдиите са възприели аргументите на докладчика Пламен Киров, че разпоредбата в закоба, според която "неизпълнението на приходите в бюджета на съдебната власт не се покрива с допълнителна субсидия от централния бюджет", е в противоречие с Конституцията.\n"Ще се съобразим с решението на съда". Това обявиха от ведомството на финансовия министър Владислав Горанов и уточниха, че не се налага актуализация на бюджет 2015. По този начин държавата ще е длъжна да дофинансира съдебната власт, ако не й стигат приходите, пише "Де факто", цитиран от БГНЕС.\nЗабранителният текст от закона за бюджета противоречи на принципите на правовата държава, разделението на властите и на условието по конституция, че бюджетът на съдебната власт е самостоятелен, пише в решението на съда.\nТагове: Кс Отмяна Текстове Закон За Бюджета


Саймън Филипс с уъркшоп преди концерта в Sofia Live Club\nЛегендарният британски барабанист и продуцент Саймън Филипс (екс-TOTO) ще направи 45 минутен drum clinic преди първия си самостоятелен концерт в България.\nКакто е известно, дръмърът ще се изяви с брилянтни музиканти, представяйки своя седми солов албум - "Protocol III" (2013), в Sofia Live Club на 13 май.\n45-минутният уъркшоп с начален час 21.00 ч., който знаменитият гост включи към участието си в София, е специален подарък за всички фенове, закупили билет за концерта.\nБарабанистът ще излезе на сцената с виртуозните музиканти Andy Timmons (китара), Steve Weingart (кийборди) и Ernest Tibbs (бас). Те ще свирят и по-стари парчета, и чисто нови пиеси.\nСаймън е един от най-известните и ценени барабанисти в света, чийто стил отразява не само техническата му дарба, но и обособената му музикална чувствителност. Независимо дали става въпрос за рок, фюжън или джаз, повелителят на ритъма прилага една и съща точност и интензивност, а свиренето му никога не е лишено от емоции.\nМузикантът посвещава по-голямата част от времето си през 2008 и 2009 на откритите уроци и прави световно drum clinic турне, което минава през САЩ, Южна Америка, Канада, Испания, Португалия, Австрия, Канада, Холандия, Япония, Индонезия, Финландия, Скандинавия, Германия, Италия, Далечния Изток, Нова Зеландия, Китай, Тайланд, Малайзия, Сингапур, Швейцария, Люксембург и още много други.\nИкона в музикалния свят, Саймън е въртял палки не само за TOTO. Работил е още с The Who, Judas Priest, Jeff Beck, Stanley Clark, Tears For Fears, Mike Oldfield, Joe Satriani, Whitesnake и много други. Както MySound.bg вече писа, той звучи и в "Happiness", пилотен сингъл от "Intelligent Music Project IІ - My Kind O’Lovin", проект на автора и продуцент Милен Врабевски.\nГостуването на Филипс е част от европейското му турне Second Orbit Tour 2015.\nБилети на цена от 25 лева - в мрежата на Eventim и партньорските каси.\nПропускът на място ще струва 30 лева.


10% ОТ ХОРАТА В БЪЛГАРИЯ СЕ ПРЕБРОИХА ОНЛАЙН - Областна администрация Перник\nНачало Новини 10% ОТ ХОРАТА В БЪЛГАРИЯ СЕ ПРЕБРОИХА ОНЛАЙН\n10% ОТ ХОРАТА В БЪЛГАРИЯ СЕ ПРЕБРОИХА ОНЛАЙН\tКъм 15 ч. на 3 февруари преброилите се са 808 000 души. Информационна система „Преброяване” ще бъде активна на адрес https://iscensus2011.nsi.bg до 24.00 часа на 9 февруари, когато ще бъде спряна и на 10 февруари след 08.00 часа ще започне класическото преброяване от анкетьори, което ще продължи до 20.00 часа на 28 февруари.\nНАЙ - ЧЕСТО ЗАДАВАНИТЕ ВЪПРОСИ ОТ ГРАЖДАНИ СА:\n§ едно лице, което живее в самостоятелно жилище, стая или част от стая и е на самостоятелен бюджет;\nдве или повече лица, които живеят в едно жилище или част от жилище и имат общ бюджет, независимо дали имат или нямат родствени връзки.\n§ съпрузи (в юридически брак или съжителство без брак) без деца;\n§ съпрузи (в юридически брак или съжителство без брак) с едно или няколко никога не встъпвали в брак деца, независимо от възрастта им;\n§ един родител с едно или повече никога не встъпвали в брак деца, независимо от възрастта им.\nБългарските граждани, които отсъстват от страната за по- малко от една година ( т.е. заминали в чужбина след 01.02.2010 г.) и се намират в друго населено място в чужбина, поради командировка, на гости, на почивка, на лечение и др., се преброяват като временно отсъстващи. Не се преброяват българските граждани, които отсъстват от страната за повече от една година (т.е. заминали в чужбина преди 31.01.2010 г.). Те се преброяват в страната, в която живеят.\nНа какъв адрес се преброяваме? При попълване на преброителната карта лицата посочват адреса, на който действително живеят, тоест обичайния адрес, независимо къде е адресната им регистрация по постоянен или настоящ адрес.\n*Данни от 03.02.2011, 11:25 ч.


Искрено и лично с френския диджей, който ще разтърси София в събота вечер – HUGE.BG\nПартита, които не трябва да пропускате този Хелоуин\nФАЗА x Erotomania 5.0 в The Steps\nТази събота за пръв път у нас пристига френският диджей Karl Kay, който ще забавлява гостите на второто парти от поредицата нощни събития на HUGE в Yalta Club. Музиката му е еклектичен микс от трайбъл мотиви и вокален хаус с примеси на техно – все звуци, които ще ви заредят с достатъчно енергия за много целувки през цялата нощ.\nВъпреки, че дълбоко уважаваме професионалните качества на диджея, не можахме да скрием любопитството си и му зададохме и няколко по-интимни въпроса. Ако и вие искате да знаете коя е любимата част от собственото му тяло, например, хвърлете едно око на интервюто по-долу.\nВинаги съм обичал музиката и отдавна съм част от клубната сцена, но започнах да пускам преди 3 години.\nВдъхновението ми идва от южноамериканската музика, която е много празнична и енергична. Обожавам бразилските и мексиканските продуценти, защото те влагат слънце в музиката си. Но обичам и техното, така че собствената ми музика е микс от перкусии и жизнерадостен вайб с привкус на техно и ъндърграунд звуци.\nКаква е рецептата ти за яко парти?\nТова е лесно – добра музика! Най-важното нещо е това. Но също и добра комбинация от участници. Симпатични и весели момчета, които са там, за да се забавляват.\nКъде се случи последната ти френска целувка?\nВ леглото, тази сутрин!\nКое е най-екстравагантното нещо, което си правил?\nЕдин ден се почувствах тъжен и депресиран, затова реших да си купя самолетен билет и да отида на двуседмична почивка на другия края на планетата.\nКоя дива би взел със себе си на самотен остров?\nЛюбимата ми дива е Кайли Миноуг. Тя е секси, умна, приятна и от нея винаги струи положителна енергия. Обичам тази жена!\nНай-странното място, където си се целувал?\nНай-странното място? Наистина не знам. Няма странно място за целувки. Но бих отговорил така: първия път, когато целунах момче пред родителите си.\nЛюбимата ти част от тялото ти?\nМоже би очите ми. С очите си можеш да кажеш всичко. И когато си на 80, очите ти са същите.\nПървото нещо, което те привлича в някого?\nУсмивката. Обожавам красива усмивка.\nВсичко по темите:HUGE, Интервю, парти


Байерн е шампион за 32-ри път! - Webcafe.bg\nSportcafe 23.04.2022, 21:28\nБайерн Мюнхен спечели 32-рата титла на Германия в историята си и десета поредна след победа с 3:1 срещу втория в класирането Борусия Дортмунд.\nСерж Гнабри откри резултата в 15-ата минута. След центриране от корнер Леон Горецка свали топката към Гнабри, който овладя на коляно и с мощно воле от границата на наказателното поле я заби в мрежата на Хитц.\nВ 34-тата Роберт Левандовски удвои аванса на Байерн. Гостите от Дортмунд допуснаха грешка в средата на терена, Мюлер пусна извеждащ пас за Лева, който с левия крак прати топката в близкия ъгъл.\nСекунди по-рано втори гол на Гнабри бе отменен заради минимална засада на Кингсли Коман в изграждането на атаката.\nВ началото на втората част Борусия установи някакъв натиск, а в 50-ата минута получи шанс да изпълнява дузпа. Емре Джан я превърна в гол, но "жълто-черните" така и не успяха да стигнат до ново попадение.\nКрайното 3:1 оформи 19-годишният талант Джамал Мусиала седем минути преди края. Мусиала се бе появил като резерва, а за гола му асистира друг, появил се от пейката - Марсел Забицер, който влезе в игра секунди по-рано.\nТри кръга преди края на сезона Байерн е недостижим на върха със 75 точки, на цели 12 пред втория Борусия.\nТака Юлиан Нагелсман триумфира с титлата още в първия си сезон в Байерн, но баварците отпаднаха на ранни етапи както за домашната купа, така и в Шампионската лига.\nТагове: дузпа, байерн мюнхен, роберт левандовски, серж гнабри, емре джан, вар, джамал мусиала


Семеен хотел Стоянова къща, Банско | Семейни хотели Банско\nRooms.bg > Банско > Семейни хотели Банско > Семеен хотел Стоянова къща\nСемеен хотел Стоянова къща\nБанско, ул. Христо Силянов 15, GPS координати: N 41.8292756 E 23.4948871\nЗаповядайте в Семеен хотел Стояновата Къща, тя се намира в тих и спокоен район на Банско. При нас имате възможността да се насладите на един известен ски курорт и същевременно да почивате в атмосфера на релакс, необезпокоявани от шума на града. Разположението на къща е много добро спрямо първата станция на кабинковия лифт и центъра на Банско - на минути пеш от тях.\nОсвен добро разположение ние предлагаме и всички съвременни удобства, чистота, професионално обслужване, места за паркиране и прекрасни изгледи към Пирин и ски центровете на Банско.\nВсички стаи са обзаведени модерно и удобно, интериора им създава топла и уютна атмосфера. Имаме стаи с едно двойно или две единични легла. Стаите се отопляват с локално парно отопление. За Ваше удобство във всяка стая има телевизор, самостоятелна баня с душ и тераса.\nАко ни гостувате през летните месеци може да се насладите на цветна градина с лятна тераса. Също така може да отскочите до близкия хотел, за да си разнообразите край басейна, в сауната или във фитнеса.\nВсички обекти в Банско (229)Хотели Банско (103)Семейни хотели в Банско (47)Къщи за гости в Банско (37)Вили / къщи в Банско (13)Апартаменти в Банско (25)Квартири / стаи в Банско (4)